stanford-oval/wikipedia huggingface dataset:
Sharron Matthews
Palkinnot ja ehdokkuudet

| Vuosi | Palkintogaala | Kategoria | Elokuva/Televisiosarja | Tulos |
| --- | --- | --- | --- | --- |
| 2019 | Canadian Screen Award | Draamasarjojen vuoden naissivuosa | Draken etsivätoimisto | Ehdokkuus |
| 2021 | Canadian Screen Award | Draamasarjojen vuoden naissivuosa | Draken etsivätoimisto | Ehdokkuus |
Supermac

Supermac voi tarkoittaa ainakin seuraavia:
Harold Macmillan, Yhdistyneen kuningaskunnan pääministeri, josta käytettiin kyseistä lempinimeä
Supermac’s, vuonna 1978 perustettu irlantilainen pikaruokaketju
Super-Mac, Buster-sarjakuvalehden sarja ja hahmo
UMAX Supermac, UMAX Technologies -yhtiön tietokonesarja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Supermac”, voi hakea sivunnimihaulla, laajalla sivunnimihaulla tai tekstihaulla.
Stig Udd

| Stig Udd |
| --- | --- |
 Stig Udd
Henkilötiedot
Syntynyt: 28. kesäkuuta 1967 Hanko, Suomi
Muusikko
Laulukielet:  Englanti
Tyylilajit:  Rock
Soittimet:  basso
Yhtyeet:  Stig Udd, Poison of Zelda, Stigma
Levy-yhtiöt:  LionPlace Music
  [ Muokkaa Wikidatassa ] [ ohje ]  
Stig Udd (s. 28. kesäkuuta 1967 Hanko) on suomalainen basisti. Hän on ollut mukana useissa yhtyeissä kuten Loyal Action, Black Maid ja Poison of Zelda, joista hän on yhä mukana Poison of Zeldassa yhtyeen basistina, ja on ollut mukana tuottamassa yhteensä yhdeksää eri musiikkialbumia. Lisäksi hän esiintyy pääosassa sarjassa Stig Udd etsii legendoja, joka koostuu yhteensä yhdeksästä eri haastattelusta.
Aiheesta muualla

Stig Udd etsii legendoja -haastattelut
Siipirakennus

Lohjan museon tulenkestävä siipirakennus vasemmalla
Siipirakennus eli siipi eli kylkirakennus on rakennuksen runko-osasta ulkoneva, mutta siinä kiinni oleva, rakennuksen osa. Siipirakennus voi olla suuremman rakennuksen myöhempi laajennus tai rakennuksen alkuperäinen osa. Se on usein päärakennusta matalampi ja rakennustaiteellisesti vaatimattomampi rakennuksen osa, johon saattaa olla sijoitettuna vähemmän tärkeiksi katsottuja tiloja.
Sivurakennus Englannissa
Siipirakennus eroaa sivurakennuksesta siinä, että sivurakennus voi sijaita päärakennuksen läheisyydessä siitä erillään. Sivurakennus saattaa olla myös päärakennuksessa kiinni, mutta se on tällöinkin päärakennusta vähämerkityksisempi.
Suur-Oulu

Suur-Oululla tarkoitetaan suurkuntamallin pohjalta kuntaliitoksin mahdollisesti luotavaa suurkuntaa, joka muodostuisi Oulun kaupungista sekä Oulun työssäkäyntialueeseen kuuluvista ympäryskunnista. Suur-Oulun muodostamista ehdotti silloinen Oulun kaupunginjohtaja Kari Nenonen sanomalehti Kalevan haastattelussa 2. lokakuuta 2005. Suur-Oulun muodostaminen jakaa mielipiteitä puolesta ja vastaan. Nykyisin suur-Oulu muodostuu itse Oulun kaupungin lisäksi entisistä Haukiputaan, Oulunsalon, Yli-Iin, Ylikiimingin ja Kiimingin kunnista.
Valtuustokausi 2005–2008

Ylikiiminki jätti aloitteen kuntaliitoksesta syyskuussa 2005, joka sitten johti Ylikiimingin ja Oulun yhdistymispäätökseen. Ylikiiminki liittyi Ouluun vuoden 2009 alussa.
Haukipudas ja Yli-Ii aloittivat vuonna 2007 kuntaliitosselvitykset Oulun kanssa.
Kiiminki päätti selvitystyön tekemisestä kuntaliitoksesta Oulun kaupungin kanssa, mutta Oulun kaupunki ei lähtenyt selvitystyöhön valtuustokauden aikana. Myöhemmin Kiimingin kuntaliitosselvitys päätöstä muutettiin siten, että kuntaliitosselvitykseen voisi liittyä muita Oulun seudun kuntia.
Valtuustokausi 2009–2012

Ylikiiminki liittyi Ouluun vuodenvaihteessa 2009. Valtuustokauden alussa kuntaliitosselvitykset Yli-Iin ja Haukiputaan osalta valmistuivat. Yli-Ii päätti liittyä Ouluun mutta pari päivää myöhemmin kokoontunut Haukiputaan kunnanvaltuusto hylkäsi täpärästi kuntaliitoksen Oulun kanssa. Samassa kokouksessa Haukiputaan valtuustoon jätettiin aloite monikuntaliitosselvitykseen liittymisestä joka sitten hyväksyttiin myös täpärästi enemmistöpäätöksellä pari kuukautta myöhemmin. Monikuntaliitokseen liittyivät myöhemmin Oulunsalo ja Muhos. Myös  Kempeleen,  Iin ja  Limingan valtuustoihin jätettiin aloitteet monikuntaliitosselvitykseen liittymisestä mutta nämä eivät saaneet tarpeeksi kannatusta. Monikuntaliitosselvitykseen on sitoutunut Oulun lisäksi seuraavat kunnat: Haukipudas, Kiiminki, Oulunsalo, Muhos sekä Yli-Ii.  Valtiovarainministeriö nimesi toukokuussa 2009 monikuntaliitosselvittäjäksi filosofian tohtori  Arto Kosken. Selvittelijän toimikausi alkaa 1.8.2009 ja loppuu 18.2.2010.
Monikuntaliitosselvitykseen osallistuneiden kuntien valtuustot kokoontuivat 26. huhtikuuta 2010 tekemään päätökset monikuntaliitokseen osallistumisesta. Haukipudas, Kiiminki, Oulu, Oulunsalo ja Yli-Ii päättivät osallistua liitokseen mutta Muhoksen kunnanvaltuusto päätti jäädä pois monikuntaliitoksesta. Oulun kaupunki sekä Haukiputaan, Kiimingin, Oulunsalon ja Yli-Iin kunnat yhdistyivät vuoden 2013 alussa uudeksi Oulun kaupungiksi. Kuntien valtuustot päättivät asiasta kokouksissaan 28. kesäkuuta 2010.
Aiheesta muualla

Kaleva.plus – pääkirjoitus 15. syyskuuta 2005: Suur-Oulu tavoitteeksi (Arkistoitu – Internet Archive)
Oulun kaupunki – kuntajakoselvitys (Arkistoitu – Internet Archive)
Oulun seudulle 180 000 asukkaan suurkunta
Stig Strand

Stig Strand vuonna 2014.
Stig Strand (s. 25. elokuuta 1956 Tärnaby) on ruotsalainen entinen alppihiihtäjä.
Strand voitti vuonna 1983 pujottelucupin yhdessä Ingemar Stenmarkin kanssa. Hän on voittanut kaksi maailmancupin osakilpailua pujottelussa.
Strand lopetti uransa vuoden 1984 olympialaisten jälkeen. Myöhemmin hän on toiminut kommentaattorina Ruotsin televisiossa.
Maailmancupin osakilpailuvoitot

| Päivä | Paikka | Kilpailu |
| --- | --- | --- |
| 22. joulukuuta 1982 |  Madonna di Campiglio | Pujottelu |
| 20. maaliskuuta 1983 |  Furano | Pujottelu |
Senna Gammour

| Senna Gammour |
| --- | --- |

Henkilötiedot
Syntynyt: 28. joulukuuta 1979 (ikä 44) Frankfurt am Main, Hessen
Ammatti:  laulaja-lauluntekijä
Muusikko
Aktiivisena:  2006-
Tyylilajit:  pop, dancepop
Soittimet:  laulu
Yhtyeet:  Monrose
Levy-yhtiöt:  Universal Music Group 
  [ Muokkaa Wikidatassa ] [ ohje ]  
Senna Gammour (s. 28. joulukuuta 1979 Frankfurt am Main, Hessen) on saksalainen laulaja, joka tunnetaan parhaiten Monrose-yhtyeestä. Gammour syntyi vuonna 1979 marokkolaiseen perheeseen.
Vuonna 2006 Gammour kuului kolmen hengen ryhmään, joka voitti saksalaisen Popstars -laulukilpailun, ja he muodostivat yhtyeen nimeltä Monrose. Yhteensä he julkaisivat neljä studioalbumia. Yhtye ilmoitti lopettavansa marraskuussa 2010.
Selected Songs 1999–2005

| Selected Songs 1999–2005 The Crash |
| --- | --- | --- |

Kokoelmalevyn tiedot
 Julkaistu: 5. lokakuuta 2005
 Formaatti: CD, CD + DVD
 Tyylilaji: rock, pop
 Kesto: 71.00
 Levy-yhtiö: Warner Music
Listasijoitukset
  10.
The Crashin muut julkaisut
| Melodrama 2003 | Selected Songs 1999–2005 2005 | Pony Ride 2006 |
Selected Songs 1999–2005 on The Crashin kokoelma-albumi, joka julkaistiin 5. lokakuuta 2005. Se sisältää nimensä mukaisesti valitut ja jollain tavalla yhtyeen jäsenille tärkeät kappeleet yhtyeen kahdeksanvuotisesta historiasta, sekä kolme uutta kappaletta. DVD sisältää neljä musiikkivideota sekä vuonna 2003 kuvatun yhtyeen haastattelun Melodrama-albumin ajoilta.
Albumi nousi Suomen virallisen listan sijalle 10.
Kappaleet

Sugared – 4.27
World of My Own – 4.18
Fidelity – 3.55
Coming Home – 4.32
I Never Dance – 3.42
Lauren Caught My Eye – 3.50
Star – 3.45
New York – 3.58
Times – 3.25
Fireworks – 3.39
Still Alive – 4.06
Best of the Best – 4.19
Gigolo – 3.45
Flash – 4.05
Oh What a Thing – 4.20
Johnny Ran Away With You – 3.24
Big Ass Love – 3.34
Thorn in My Side – 3.56
Kappaleet > DVD

Sugared
Lauren Caught My Eye
Star
Still Alive
Melodrama-haastattelu
Arvostelut

Helsingin Sanomat:
Metropoli.net:
Soundi:
Suomen Yksityisyrittäjäin Puolue

Suomen Yksityisyrittäjäin Puoluejärjestö (SYP) (ruots. Privatföretagarnas Partiorganisation i Finland) oli 1970-luvun toiminut pienyrittäjien etupuolue. Yhdistyksenä tammikuussa 1972 perustettu SYP hyväksyttiin puoluerekisteriin 8. elokuuta 1972. Puolueen perustajat olivat lähinnä pienyrittäjiä, jotka pitivät hallituksen politiikkaa yrittäjien elinehtoja kaventavana. Puolueohjelmassaan SYP korosti ihmiskeskeistä ja turvallista yhteiskuntaa, puolusti yksityistä omistusoikeutta sekä piti tarpeellisena turvata ihmisten halua yksityisyritteliäisyyteen ja työntekoon. SYP vastusti kaikkea sosialisointia.
Historia

SYP:n ensimmäinen puheenjohtaja oli tamperelainen liikkeenharjoittaja Reino Tamminiemi. Heikosti sujuneiden vuoden 1972 kunnallisvaalien jälkeen puolueen puheenjohtajaksi tuli Nils Meder. Hänen aikanaan puolue kuitenkin ajautui pahoihin taloudellisiin vaikeuksiin. Uudeksi puheenjohtajaksi valittiin porilainen leipomoalan yrittäjä Ilmari Holmlund.
Vuoden 1976 kunnallisvaaleissa Holmlund keräsi Porissa yli 600 ääntä, joka oli kolmasosa puolueen äänimäärästä koko maassa. 1979 eduskuntavaalien yhteydessä Holmlund herätti huomiota esiintymisellään Yleisradion vaalitentissä. Hän muun muassa vertasi SYP:a pannukakkuun ja ilmoitti itse äänestävänsä jonkun muun puolueen ehdokasta.
SYP poistettiin puoluerekisteristä lokakuussa 1979 sen jäätyä ilman kansanedustajia kaksissa peräkkäisissä eduskuntavaaleissa.
Aiheesta muualla

Puolueohjelma (1972) (Pohtiva)
Straumgjerde

| Straumgjerde |
| --- | --- |
 Straumgjerde
 Koordinaatit: 62°19′57″N, 6°35′33″E 
Valtio:  Norja
Lääni:  Møre ja Romsdal
Kunta:  Sykkylven
Pinta-ala:  
 – Maa:  0,5 km²
Väkiluku (2023):  451
 – Väestötiheys:  902 as./km²
Infobox OKVirheellinen NIMI-arvo: 
Straumgjerde on taajama Sykkylvenin kunnassa Møren ja Romsdalin läänissä Norjassa. Taajaman pinta-ala on 0,5 neliökilometriä ja asukasluku 451 vuonna 2023.
Sigma 50mm f/1.4 EX DG HSM

Sigma 50mm f/1.4 EX DG HSM
Sigma 50mm f/1.4 EX DG HSM on kiinteäpolttovälinen objektiivi, jota on saatavilla Canonin, Nikonin, Pentaxin, Konica Minoltan, Sonyn ja Four Thirds bajonetilla. 50mm polttovälin ansiosta objektiivi soveltuu yleiskäyttöön, mutta myös muotokuvaukseen. Pieni aukkoarvo mahdollistaa kuvauksen myös epäotollisissa valo-olosuhteissa. HSM ultraäänimoottori mahdollistaa jatkuvan manuaalitarkennuksen automaattitarkennuksen rinnalla.
Siddi

| Siddi (Sìddi) |
| --- | --- |

 Sijainti Etelä-Sardinian maakunnassa
 Siddi
 Koordinaatit: 39.672°0′0″N, 8.888°0′0″E 
Valtio:   Italia
Alue:  Sardinia
Maakunta:  Etelä-Sardinian maakunta
Pinta-ala:  
 – Kokonaispinta-ala:  11,02 km²
Korkeus:  184 m
Väkiluku:  654
Aikavyöhyke:  UTC+1
 – Kesäaika:  UTC+2
Postinumero:  09020
Suuntanumero(t):    070
Rekisterikilpi:  SU
 
 http://www.comune.siddi.vs.it 
Infobox OKVirheellinen NIMI-arvo: 
Siddi (sardiksi Sìddi) on kaupunki ja kunta Italiassa Sardinian hallintoalueella Etelä-Sardinian maakunnassa. Kunnassa on arviolta 654 asukasta (vuonna 2016) ja sen pinta-ala on 11,02 neliökilometriä. Se sijaitsee 184 metrin korkeudella merenpinnan yläpuolella.
Aiheesta muualla

Kuvia tai muita tiedostoja aiheesta Siddi Wikimedia Commonsissa
Etelä-Sardinian maakunta
Arbus | Armungia | Ballao | Barrali | Barumini | Buggerru | Burcei | Calasetta | Carbonia | Carloforte | Castiadas | Collinas | Decimoputzu | Dolianova | Domus de Maria | Domusnovas | Donori | Escalaplano | Escolca | Esterzili | Fluminimaggiore | Furtei | Genoni | Genuri | Gergei | Gesico | Gesturi | Giba | Goni | Gonnesa | Gonnosfanadiga | Guamaggiore | Guasila | Guspini | Iglesias | Isili | Las Plassas | Lunamatrona | Mandas | Masainas | Monastir | Muravera | Musei | Narcao | Nuragus | Nurallao | Nuraminis | Nurri | Nuxis | Orroli | Ortacesus | Pabillonis | Pauli Arbarei | Perdaxius | Pimentel | Piscinas | Portoscuso | Sadali | Samassi | Samatzai | San Basilio | San Gavino Monreale | San Giovanni Suergiu | San Nicolò Gerrei | San Sperate | San Vito | Sanluri | Santadi | Sant’Andrea Frius | Sant’Anna Arresi | Sant’Antioco | Sardara | Segariu | Selegas | Senorbì | Serdiana | Serramanna | Serrenti | Serri | Setzu | Seui | Seulo | Siddi | Siliqua | Silius | Siurgus Donigala | Soleminis | Suelli | Teulada | Tratalias | Tuili | Turri | Ussana | Ussaramanna | Vallermosa | Villacidro | Villamar | Villamassargia | Villanova Tulo | Villanovaforru | Villanovafranca | Villaperuccio | Villaputzu | Villasalto | Villasimius | Villasor | Villaspeciosa
Steve Fossett

James Stephen Fossett (s. 22. huhtikuuta 1944 – katosi  3. syyskuuta 2007, julistettiin kuolleeksi 15. helmikuuta 2008) oli yhdysvaltalainen miljonääriliikemies, lentäjä ja seikkailija.
Elämä

Fossett keräsi suuren omaisuuden Yhdysvaltojen rahamarkkinoilla, mutta parhaiten Fossett tunnetaan erinäisistä ilmailuun liittyvistä ennätyksistään. Fossett oli ensimmäinen ihminen, joka kiersi maapallon kuumailmapallolla ilman välilaskuja (vuonna 2002).
Fossett oli naimisissa Peggy Fossettin kanssa vuodesta 1968 lähtien. Parilla ei ollut lapsia. Fossetteilla oli kodit Coloradossa, Chicagossa ja Kaliforniassa. Fossettin parhaimpiin ystäviin kuului miljardööri Richard Branson.
Ilmailun ennätyksiä

Fossett teki 62 erilaista maailmanennätystä, ja hänen suurin intohimonsa olivat purjelentokoneet. 28. helmikuuta 2005 Fossett lähti matkaan GlobalFlyer-suihkumoottorikoneella tavoitteenaan kiertää maapallo alle 80 tunnissa yksin, ilman välilaskuja ja yhdellä tankillisella. Fossett onnistui yrityksessään.
Fossett oli mukana 29. elokuuta 2006 ennätyksessä toisena lentäjänä, jossa purjelentokoneella ensimmäisen ja tähän asti ainoan kerran päästiin stratosfääriin ja saavutettiin 15 447 metrin lentokorkeus.
Katoaminen

Fossett katosi lentomatkalla Nevadan osavaltion autiomaassa 3. syyskuuta 2007. Hän katosi lähdettyään lentoon pienkoneella Barron Hiltonin yksityiseltä lentokentältä. Fossettin etsinnät eivät tuottaneet tulosta ja chicagolainen tuomioistuin julisti Fossettin kuolleeksi helmikuussa 2008. 1. lokakuuta 2008 Steve Fossettin lentokoneen hylky löytyi Sierra Nevadan vuoristosta, Mammoth-järvien läheisyydestä noin kolmen kilometrin korkeudella vuoristossa. Hylystä löytyi ihmisen jäännöksiä ja noin kilometrin päässä hylystä ihmisen luita, jotka DNA-testissä varmistuivat kuuluvan Fossettille.
Aiheesta muualla

Wikimedia Commonsissa on kuvia tai muita tiedostoja aiheesta .
Steve Fossett, Ilta-Sanomat (Arkistoitu – Internet Archive)
Fossettin kotisivu
Steve Fossett GlobalFlyer-koneessaan.
Sigma Draconis

| Sigma Draconis |
| --- | --- |

Bayerin designaatio:  Sigma Draconis, σ Draconis, σ Dra
Flamsteedin designaatio:  61 Draconis
HR-designaatio:  HR 7462
HD-designaatio:  HD 185144
Muut designaatiot:  s Draconis, BD+69°1053, GCTP 4607.00, GJ 764, LHS 477, and HIP 96100.
Fyysiset ominaisuudet
Näennäinen kirkkaus:  4,674 mv
Absoluuttinen kirkkaus:  5,87 Mv
Valovoima:  0,39 aurinkoa
Spektriluokka:  G9 V
Väri-indeksi:  B-V +0,791   U-B +0,386
Lämpötila:  5 299 ± 32 K
Massa:  0,87 M☉
Säde:  0,778 ± 0.008 R☉
Muuttujatyyppi:  ei
Pyörimisnopeus:  1,5 km/s
Metallipitoisuus:  -0,20
Ikä:  4,7 miljardia v
Astrometriset ominaisuudet
Tähdistö:  Lohikäärme
Rektaskensio (J2000):  19h 32m 21.6s
Deklinaatio (J2000):  +69° 39' 40"
Etäisyys:  18,77 ± 0,02 valovuotta  5,755 ± 0,006 parsekia
Parallaksi:  173,77 ±0,18 mas
Säteisnopeus:  26,7 km/s
Ominaisliike:  RA: 598,07  dekl:-1738,40 mas/v
 Näkyy leveysasteiden 90° N  ja 21° S välillä. 
Sigma Draconis (σ Dra / σ Draconis) (Alsafi, Athafi) on Lohikäärmeen tähtikuviossa sijaitseva Aurinkoa kevyempi tähti, joka näkyy himmeänä. Tämä oranssi pääsarjan tähti muistuttaa jossain määrin Aurinkoa ja on melko lähellä meitä, 18,78 valovuoden päässä.
| --- | --- |
Tähdet:  η Dra, β Dra, δ Dra, ζ Dra, ι Dra, χ Dra, Thuban, ξ Dra, λ Dra, ε Dra, κ Dra, θ Dra, φ Dra, τ Dra, ρ Dra, ψ Dra A, 10 Dra, π Dra, ο Dra, σ Dra, ω Dra, 45 Dra, 42 Dra, υ Dra, 18 Dra, ν2 Dra, 19 Dra, ν1 Dra, μ Dra A, 15 Dra, 6 Dra, 39 Dra, 36 Dra, 54 Dra, 4 Dra, 30 Dra, 35 Dra, 46 Dra, 17 Dra, 27 Dra, 59 Dra, 53 Dra, 73 Dra, 2 Dra, 64 Dra, 8 Dra, 26 Dra, 3 Dra, 9 Dra, 50 Dra, 75 Dra, 51 Dra, 66 Dra, 7 Dra, 34 Dra, 49 Dra, 16 Dra, AC Dra, 48 Dra, 68 Dra, 71 Dra, 41 Dra, 76 Dra, μ Dra B, ψ Dra B, 37 Dra, 74 Dra, 40 Dra, 69 Dra, UX Dra, 55 Dra, 65 Dra, VW Dra, 20 Dra, 17 Dra, 29 Dra, RY Dra, 38 Dra, 205 Dra, BY Dra, R Dra, HD 184146, HD 173740, T Dra
Eksoplaneetat:  ι Dra b, TrES-2
Steinberg (täsmennyssivu)

Steinberg voi tarkoittaa seuraavia:
Steinberg Media Technologies GmbH, saksalainen musiikkiohjelmisto- ja elektroniikkayritys
Sukunimenä

Baruch Steinberg (1897–1940), puolalainen upseeri ja sotilasrabbi
Ben Steinberg (1930–2023), kanadalainen säveltäjä, kuoronjohtaja, urkuri ja pedagogi
David Steinberg (s. 1942), kanadalainen koomikko, näyttelijä, käsikirjoittaja, ohjaaja ja kirjailija
Eduard Steinberg (1937–2012), venäläinen taidemaalari, filosofi ja toisinajattelija
Goldie Steinberg (1900–2015), moldovalalissyntyinen maailman pitkäikäisimpiin kuulunut nainen
Isaak Steinberg (1888–1957), venäläinen sosialistivallankumouksellinen poliitikko
Maksimilian Steinberg (1883–1946), venäläinen säveltäjä
Melvin Steinberg (s. 1933), yhdysvaltalainen demokraattipoliitikko
Roman Steinberg (1900–1928), virolainen kreikklais-roomalaisen tyylin painija
Saul Steinberg (1914–1999), romanialais-yhdysvaltalainen pilapiirtäjä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Steinberg”, voi hakea sivunnimihaulla, laajalla sivunnimihaulla tai tekstihaulla.
Selvä päivä

| ”Selvä päivä” Petri Nygård mukana Lord Est |
| --- | --- | --- |

Singlen tiedot
 Albumilta: Kaikki tai ei mitään
 Julkaistu: 20. joulukuuta 2010
 Formaatti: digitaalinen
 Tuottaja(t): MMEN
 Tyylilaji: rap, huumori-rap, pop, dancepop
 Kesto: 03.32
 Levy-yhtiö: Open Records
Petri Nygårdin muut singlet
| ”Sarvet esiin” 2010 | ”Selvä päivä” 2010 | ”Villi ja vitun vapaa” 2011 |
”Selvä päivä” on tamperelaisen rap-artisti Petri Nygårdin toinen single hänen viidenneltä studioalbumiltaan Kaikki tai ei mitään. Single julkaistiin 20. joulukuuta 2010 ja siitä on julkaistu myös musiikkivideo. Dancehall/pop-artisti Lord Est vierailee kappaleen kertosäkeellä. Kertosäe on Lord Estin ja hänen veljensä Uncle Tanin käsialaa. Kappaleen tuotannosta vastaa puolestaan tuotantoduo MMEN. Nygård julkaisi kesällä 2011 myös albumille saman nimisen vodkan.
Suosio

”Selvä päivä” julkaistiin singlenä 20. joulukuuta 2010, jolloin siitä ilmestyi myös musiikkivideo. Videota katsottiin YouTubessa parissa vuorokaudessa jo 140 000 kertaa ja se oli koko maailman toiseksi katsotuin musiikkivideo sivustolla 21. joulukuuta. Tammikuun loppuun mennessä videota oli katsottu yli 1,5 miljoonaa kertaa, maaliskuun puoliväliin mennessä sitä oltiin katsottu jo lähes 3 miljoonaa kertaa ja toukokuun lopulla videota on katsottu jo noin 4,3 miljoonaa kertaa. Toukokuussa videon katsomista nosti etenkin jääkiekon maailmanmestaruus. Kappaletta soitettiin Bratislavan areenalla Suomen voittaessa maailmanmestaruuden sekä pukuhuoneessa ottelun jälkeen. Elokuussa 2011 kappaletta oli katsottu jo yli 5,4 miljoonaa kertaa.
Kappale on herättänyt kiinnostusta myös Yhdysvalloissa ja kappaleen musiikkivideoon onkin ehdotettu englanninkielistä tekstitystä erilaisilla keskustelupalstoilla.
”Selvä päivä” nousi viikolla 4/2011 Suomen virallisen singlelistan ensimmäiselle sijalle. Single nousi ensimmäiseksi myös Suomen virallisella listalla ja tanssilistalla.
Musiikkivideo

Musiikkivideo alkaa talvisesta Tampereen Lielahdesta, jossa MMEN:n jäsenet Juels ja Ossi R. sekä Lord Est valmistautuvat grillaamaan ja juomaan. Paikalta puuttuu kuitenkin itse Petri Nygård, joka on samanaikaisesti Pattayalla, Thaimaassa. Siellä Nygård tapansa mukaan nauttii alkoholia ja pitää hauskaa. Videon on ohjannut Heikki Häkkinen (musiikkivideon lopputeksteissä kuitenkin lukee Mika "Höyry" Häkkinen)
Listasijoitukset

| Lista | Sija |
| --- | --- |
Suomen virallinen latauslista: 1
Finnish Dance Chart: 1
Suomen virallinen singlelista: 1
Aiheesta muualla

Singlen arvostelu Stara -sivustolla
Selvä päivä -kappaleen musiikkivideo Youtubessa
St. Gallenin yliopisto

| St>  Gallenin yliopisto.Universität St. Gallen - Hochschule für Wirtschafts-, Rechts- und Sozialwissenschaften, Internationale Beziehungen und Informatik (HSG) |
| --- | --- |

Motto:  From insight to impact
Perustettu:  1898 (kauppa-akatemia ja liikennekoulu) 1911 (kauppakorkeakoulu)
Tyyppi:  julkinen
Budjetti:  242 milj. Sfr. (2018)
Henkilökunta:  3 300 (2019)
Opiskelijoita:  8 900 (2019)
Jatko-opiskelijoita:  640, sis. vain tohtoriopiskelijat (2019)
Sijainti:  St. Gallen, St. Gallenin kantoni  Sveitsi
Osoite:  Dufourstrasse 50 9000 St. Gallen
Kampus:  pääkampus, jatkokoulutuskeskus ja 5 muuta toimipaikkaa St. Gallenissa
Sivusto:  www.unisg.ch
St. Gallenin yliopisto (saks. Universität St. Gallen, HSG) on pääosin saksankielinen, julkinen yliopisto Koillis-Sveitsissä. Yliopiston toiminta on Sankt Gallenin kantonin vastuulla. Oppilaitos perustettiin alun perin kauppa-akatemiaksi ja liikennekouluksi vuonna 1898. Yliopistossa on 9 000 opiskelijaa ja viisi tiedekuntaa, joista käytetään nimitystä School.
Tiedekunnat

Yliopiston tiedekunnat (Schools) ovat:
Humanististen ja yhteiskuntatieteiden koulu (School of Humanities and Social Sciences)
Johtamiskoulu (School of Management)
Kauppakorkeakoulu (School of Finance)
Lakikoulu (Law School)
Talous- ja valtiotieteen koulu (School of Economics and Political Science).
Yliopistossa on 31 instituuttia ja tutkimusinstituuttia. Kansainvälistä koulutusta on myös Aasiassa: St. Gallen Institute of Management in Asia Singaporessa, ja Etelä-Amerikassa: St. Gallen Institute of Management in Latin America Brasilian São Paulossa.  Yliopistotutkintoon johtavan opiskelun lisäksi HSG:llä on merkittävää jatkokoulutusta (MBA, EMBA, HSG EMBA). Jatkokoulutusta varten yliopistolla on erillinen kampus.
Opiskelijat ja henkilökunta

Syyslukukaudella 2019 yliopistossa oli 8 872 opiskelijaa. Heistä oli tohtoriopiskelijoita 639. Opiskelijoista oli naispuolisia 35 prosenttia. Sveitsiläisiä oli 6 105 (69 %), saksalaisia 1 492 (17 %) ja suomalaisia yhdeksän. Kaikkiaan opiskelijoita oli 87 maasta.
Henkilökuntaa yliopistolla oli vuonna 2019 yhteensä 3 335, täysaikaisiksi muutettuna 1 235 henkilötyövuotta.
Kampukset

Yliopiston pääkampus sijaitsee on St. Gallenin keskusta-alueen pohjoisosassa St. Jakobin kaupunginosassa. Jatkokoulutuskeskus (saks.  Weiterbildungszentrum Holzweid, engl. Executive Campus HSG) on toinen kampus pohjoisempana Rotmontenin kaupunginosassa.
Taloustietoja

Vuonna 2018 yliopiston kulut olivat 242 milj. Sfr. Toiminnan rahoittajat olivat St. Gallenin kantoni (20 %), liittovaltio (18 %) ja muut kantonit (18 %). Lähes puolet tuloista (106 milj. Sfr., 44 %) tuli muualta kuten jatkokoulutuksesta (51 milj. Sfr., 21 %), tilaustöistä ja palvelumyynnistä (24 milj. Sfr., 10 %) sekä opiskelijamaksuista (20 milj. Sfr., 8 %).
Vertailua

St. Gallenin yliopisto on maailmanlaajuisissa kaikkien yliopistojen vertailuissa 2010-luvulla luokiteltu tyypillisesti sijoille 300–400.
Aiheesta muualla

Viralliset sivut (saksaksi), (englanniksi)
Kuvia tai muita tiedostoja aiheesta St. Gallenin yliopisto Wikimedia Commonsissa
Burmeister, Karl Heinz: Universität St. Gallen (Sveitsin historiallisen tietosanakirjan artikkeli) Historisches Lexikon der Schweiz (HLS).  28.1.2013. Bern:  Stiftung HLS. (saksaksi), (ranskaksi), (italiaksi)
Suomen Yhteiskunta-alan Ylioppilaat SYY

Suomen Yhteiskunta-alan Ylioppilaat SYY ry (lyhyesti SYY) on vuonna 1998 perustettu yhteiskuntatieteellisen alan opiskelijoiden edunvalvontajärjestö. Liiton jäseniä ovat kaikki Yhteiskunta-alan korkeakoulutetut ry:n opiskelijajäsenet. Ennen vuotta 2012 liiton nimi oli Suomen Valtiotieteitä Opiskelevien Liitto SVOL. Liiton puheenjohtajana vuonna 2021 toimii Susanna Hietala.
SYY hoitaa jäsenistönsä edunvalvontaa erityisesti ammattiyhdistysliikkeen sisällä, sekä pyrkii levittämään työelämätietoutta yhteiskunnallisen alan opiskelijoille. Liitolla on noin 2500 jäsentä.